***NAVODILA ZA RAVNANJE V VRTCU PRESTRANEK V ŠOL. LETU 2020/2021***

SPOŠTOVANI STARŠI!

Začenja se novo vrtčevsko leto. Delo v vrtcu bo še vedno potekalo nekoliko drugače kot pred epidemijo. Zato posodabljamo tudi navodila, ki smo jih objavili 29. 5. 2020.

Otroci so razporejeni v 4 skupine. Na oglasni deski v vrtcu je seznam otrok, v kateri skupini se vaš otrok nahaja. Ob prihodu v vrtec, poglejte v katero skupino sodi vaš otrok in ga napotite vanjo oz. ga pospremite vanjo.

***PRIHOD V VRTEC:***

* Delovni čas vrtca ostaja nespremenjen, od 6.00 do 16.00.
* Starši lahko vstopate samo v garderobe in se ne sprehajate ter po nepotrebnem zadržujete v vrtcu, razen ko je to res nujno potrebno – V GARDEROBI SO LAHKO NAJVEČ TRIJE ODRASLI IN ŠEST OTROK.
* Ob prihodu otroka v vrtec morate starši izpolnite in oddate podpisano izjavo, da je otrok zdrav (izjava Covid-19, ki jo dobite pri vzgojiteljici). Brez izjave sprejem otroka ne bo mogoč.
* Starši redno spremljajte zdravstveno stanje svojega otroka in v primeru, da le ta zboli, obvestite vrtec in otrok ostane doma. Če vaš otrok zboli v vrtcu, vas pokličemo in v drugem prostoru, skupaj s strokovno delavko, počakata na vaš prihod.
* V vrtec prihajajo le zdravi otroci in osebje.
* Starši ob prihodu v vrtec do uradnega preklica Vlade RS nosite zaščitno masko. V garderobi si umijete roke.
* Starši pospremite otroka v garderobo, kjer otroka preoblečete in preobujete. To storite hitro, da ne bo prihajalo do zastojev in prevelike gneče v vrtcu. Otroka lahko pospremite do vrat igralnice. V igralnico ne vstopate. V vrtcu se po nepotrebnem ne zadržujte.
* Otrok si pred vstopom v igralnico umije roke z milom in vodo.
* Rezervna oblačila naj otrok prinese s seboj kot običajno.
* Svetujemo, da otroka pripelje v vrtec vedno odrasla oseba iz istega gospodinjstva.
* Če je le mogoče, ne uporabljajte javnega prevoza.
* Otroci naj ne prinašajo igrač in knjig od doma. Mlajši otroci lahko prinesejo »ninico« ali dudo, če jo potrebujejo za spanje, vendar je to potrebno shraniti v garderobni omarici do počitka za posameznega otroka in o tem obvestite strokovno delavko.
* Otroci ne prinašajo hrane v vrtec.

***ODHOD IZ VRTCA:***

* Ob vstopu v vrtec, si starši umijte roke in do preklica Vlade RS nosite zaščitno masko.
* Z otrokom se ne zadržujte v vrtčevskih prostorih, ampak se čim prej odpravite iz vrtca, da ne bo prihajalo do zastojev v vrtcu.

Hvala za razumevanje.

Vodstvo vrtca